宋鳴梧

宋鳴梧（），字泰侯，號泰斗，山東沂州人，明朝政治人物。

二歲失母，三四歲時見歲時祭祀者，輒請祀其母。有負以過其母墓，必下拜哭泣盡哀。長大入學，館舍旁有少婦以容来誨，見即垂目急避。萬曆二十八年（1600年）庚子中舉人，會父宋日乾入京赶考卒于雄县旅舍，鳴梧聞訃，跣行暑雨中，扶櫬歸沂，朝夕泣拜，哀感行路。嗣丁继母憂，結廬墓侧，相继六載。服闋，四十七年登己未科進士，授行人，疏參魏忠贤，阉党魏良卿欲招至之，不從，天启七年被勒令閑住。崇禎初，起升兵科给事中，改掌吏科，歷尚宝司卿，官至都察院左僉都御史，卒贈都察院副都御史。所著有《琅邪集》、《近聖居文集》及《羲義集成》等書，殁後崇祀鄉賢，又附祭忠孝祠。有子宋之普、宋之韓。

参考文献

临沂人
明朝吏科都給事中
明朝行人司行人
明朝左佥都御史
萬曆二十八年庚子科舉人
明朝尚寶司卿
明朝兵科右給事中
明朝吏科左給事中